Antonio de la Calancha

**Antonio de la Calancha**  (1584–1654) var en fremtredende antropolog som studerte de søramerikanske innfødte, kronikør især om provinsen Charcas (omfattende en del av det moderne Bolivia), –og en ledende katolsk prest innen augustinerordenen.
## Liv og virke
### Bakgrunn
Antonio de la Calancha var sønn av en andalusisk besitter av en *[[encomienda]]*, *Capitan* Francisco de la Calancha og hans hustru *Doña* Maria de Benavides. Selv om han selv erklærer i sin kronikk at foreldrene hans var andalusiskw, er det sikkert kjent at moren hans, Doña María de Benavides, var en «criolla» (fullspansk men født i koloniene). Faren hans, Francisco de la Calancha, hadde rang som kaptein og mottok som kommisjon  Ambana i Larecaja, som så skulle skulle arves av sønnen Antonio, men som han frasa seg.

### Augustiner
Som fjortenåring tok han augustinerdrakten i klosteret i fødebyen. Deretter gikk han på augustinerskolen *San Ildefonso* i Lima, tok eksamen i teologi ved *[[Real Universidad de la Ciudad de los Reyes]]* (kalt *Universidad de Marcos*), også i visekongedømmet Perus hovedstad Lima. Han ga avkall på *encomienda* og avla løfter som augustinermunk i byen Chuquisaca (også kalt *Ciudad de la Plata de la Nueva Toledo*, og senere Sucre). Han flyttet for å studere viderer i Lima, hvor han tok doktorgrad i teologi ved *'Universidad de Marcos* og ble en av de mest kjente predikantene i sin tid.

Han nådde høye stillinger i sin orden, noe som førte til at han reiste gjennom visekongedømmet Peru: han bodde i Potosí (1610-1614), han var tilknyttet ordenens kloster i Cusco; i Trujillo var han som prior og vitne til jordskjelvet i 1619, som ødela byen.

På disse stedene samlet han et stort antall informasjoner for sin *Coronica moralizada de la orden de San Agustín en Perú*, utgitt i Barcelona i 1631, kort tid etter oversatt til latin og fransk og utgitt på nytt i Lima i 1653. Calancha fortsatte å samle data med sikte på å skrive et nytt bind, men arbeidet hans ble stående uferdig. Hans disippel, fader Bernardo de Torres, gjennomgikk den andre delen som fader Calancha etterlot seg uferdig, fullførte den og publiserte den i 1655 under tittelen * Crónica de los Santuarios de Nuestra Señora de Copacabana y del Prado*. Dette verket inneholder mye data om religion, skikker, seder indianerne i Peru og Bolivia, om geografi, teologi, og er et av de viktigste verkene om indianernes opprinnelse og deres historie.

Han leste de upubliserte manuskriptene til kronikørene Polo de Ondegardo, Miguel Cabello de Balboa, Fernando Avendaño og Pablo José Arriaga, og han samlet informasjoner og folketro og skikker.

Calancha antydet likheten mellom indianere og mongoloide («tatarer»), men migrasjonen av asiater utledet han gjennom de bibelske fortellingers linse, like ekstravagant og naiv som Fernando de Montesinos. Som andre forfattere sporer han begynnelsen av indianernes historie frem til aylluenes og *barbariets* epoke, da det ikke var noen klasseforskjeller. Hans kronikk medtar mange historier og legender, han studerte nøye gudene og religiøse tradisjoner, språk, meldinger om idoler. Informasjonen er usystematisk og ofte sammenvevd med katolsk troslære.

Fader Calancha skrev også en rapport tilsendt visekongen, om «beverne» som jaktes fra Callao til Chile, og uttalte at de er de virkelige og om fortjenesten som Hans Majestet kunne få fra dem (1642; det dyr han omtalte som bever var «søramerikansk sjøløve (eller det spanjoler senere kalte «sjøulver»), dessuten *Vida de la Sierva de Dios Catalina de Arroyo, natural de Lima, monja donada en el Monasterio de Descalzas del Señor Patriarca San José, que despreciando su nobleza, resplandeció en virtudes*, og *Breve historia de la Universidad de San Marco* (publisert i 1660).

Antonio de la Calancha døde i Lima om morgenen den 1. mars 1654.

## Ekterne lenker
* Antonio de la Calancha. Crónica moralizada de la orden de San Agustín en el Perú. Tomo 1.
* Antonio de la Calancha. Crónica moralizada de la orden de San Agustín en el Perú. Tomo 2.
* Antonio de la Calancha. Crónica moralizada de la orden de San Agustín en el Perú. Tomo 3.
* Antonio de la Calancha. Crónica moralizada de la orden de San Agustín en el Perú. Tomo 4.
## Referanser